ທ່ານນາງ ຫງວຽນທິຮ່າ, ຮອງລັດຖະມົນຕີກະຊວງແຮງງານ - ທະຫານເສຍອົງຄະ ແລະ ສັງຄົມ ຫວຽດນາມ ນຳໜ້າເຂົ້າຮ່ວມກອງປະຊຸມ. ທີ່ການໂອ້ລົມສົນທະນາ, ບັນດາລັດຖະມົນຕີ/ຫົວໜ້າຄະນະໄດ້ແບ່ງປັນກ່ຽວກັບຍຸດທະສາດ ແລະ ຂໍ້ລິເລີ່ມຂອງປະເທດຊາດໃນການຊຸກຍູ້ຄວາມສະເໝີພາບລະຫວ່າງຍິງ - ຊາຍ ແລະ ເພີ່ມທະວີສິດໃຫ້ແກ່ແມ່ຍິງ.
ທີ່ການໂອ້ລົມສົນທະນາ, ທ່ານນາງ ຫງວຽນທິຮ່າ, ຮອງລັດຖະມົນຕີກະຊວງແຮງງານ ທະຫານເສຍອົງຄະ ແລະ ສັງຄົມ ຫວຽດນາມ ໃຫ້ຮູ້ວ່າ: “ການປະຕິບັດບັນດາຄຳໝັ້ນສັນຍາກ່ຽວກັບຄວາມສະເໝີພາບລະຫວ່າງຍິງ - ຊາຍ, ຮຽກຮ້ອງໃຫ້ບັນດາສະມາຊິກ ອາຊຽນ ຕ້ອງມີການຮ່ວມມືຢ່າງແໜ້ນແຟ້ນໃນພາກພື້ນ ແລະ ການໜູນຊ່ວຍຂອງບັນດາປະເທດອື່ນໃນໂລກ. ພວກຂ້າພະເຈົ້າຫວັງວ່າ ໄລຍະຈະມາເຖິງ, ອາເມລິກາ ຈະສືບຕໍ່ຮ່ວມມື, ໜູນຊ່ວຍບັນດາສະມາຊິກ ອາຊຽນ ປະຕິບັດບັນດາຄຳໝັ້ນສັນຍາກ່ຽວກັບຄວາມສະເໝີພາບລະຫວ່າງຍິງ -ຊາຍ ເພື່ອເພີ່ມທະວີສິດໃຫ້ແກ່ແມ່ຍິງໃນອະນາຄົດ ແລະ ພິເສດແມ່ນຟື້ນຟູເສດຖະກິດຫຼັງໂລກລະບາດ”.
ໄຊພອນ